hotchpotch/miracl-hf-unified huggingface dataset:
জিন্দাপীরের সমাধিসৌধ
জিন্দাপীরের সমাধিসৌধ বাগেরহাট জেলা সদরে অবস্থিত একটি প্রাচীন কবর। এখানে মুসলিম সাধক আহমদ আলীকে কবর দেওয়া হয়েছিল বলে ধারণা করা হয়ে থাকে।
জিন্দাপীরের সমাধিটি খান জাহান আলরি সমাধির অল্প দূরত্বে পশ্চিম পাশে অবস্থিত। এক গম্বুজ বিশিষ্ট সমাধিটির পাশেই রয়েছে একটি মসজিদ ও আরও বেশ কিছু কবর। যেগুলো তাঁর পরিবারের বলে মনে করা হয়। বর্গাকারে তৈরি সমাধিটি ইট দিয়ে তৈরি করা হয়েছে। সমাধির চারপাশে ৩৩.২২ বর্গমিটারের একটি দেয়াল দিয়ে ঘিরে রাখা হয়েছে।
মূল সমাধির দেয়ালগুলোর প্রতিটি বাহু ১০.৯৭ মিটার পুরু ছিল বলে মনে করা হয়; কিন্তু ক্রালক্রমে সেটি ধ্বংস হয়ে গিয়েছে। বর্তমানে দেয়ালগুলোতে কিছু সংস্কার করা হয়েছে। সমাধি ভবনের বাইরে প্রতিটি কোণে বুরুজ বিদ্যমান। ভবনের উত্তর দেয়াল ব্যতীত অন্যপাশে দেয়ালে ৩টি করে প্রবেশপথ রয়েছে। তবে উত্তরের দেয়ালেও একটি প্রবেশপথের অস্তিত্ব পাওয়া যায় বলে প্রত্নত্ত্ববিদগণ মনে করেন।
সৌধটির মাঝেই রয়েছে ইটের তৈরি জিন্দাপীরের কবর। কবরটির আয়তন ৪.৮৮ মিটার × ৩.৬৬ মিটার।
ঝুঁড়িঝাড়া ঢিবি
ঝুঁড়িঝাড়া ঢিবি সাতক্ষীরা জেলার তালা উপজেলায় অবস্থিত বাংলাদেশের অন্যতম প্রত্নতাত্ত্বিক স্থাপনা ও সংরক্ষিত পরাকীর্তি। এটি উপজেলা সদর থেকে ২ কিলোমিটার দূরে অবস্থিত।
ঝুঁড়িঝাড়া ঢিবির নির্মাণকাল বা এর ইতিহাস সম্পর্কে খুব বেশি জানা যায় না। এখানে কোন শিলালিপিও পাওয়া যায়নি। স্থানীয় জনশ্রুতি অনুসারে, পূর্বে এখানে একটি দীঘি খনন করা হয়েছিল ও খননের ফলে যে মাটি রাখা হয়েছিল সেখান থেকেই এটি উঁচু ঢিবিতে পরিনত হয়েছে। আবার কেউ কেউ মনে করেন, এখানে একটি প্রাচীন মসজিদ ছিল।
তবে প্রত্নতত্ত্ববিদগণের মধ্যে কেউ কেউ বলেন, এই উঁচু ঢিবিটি একটি প্রাচীন জমিদার বাড়ির ধ্বংসাবশেষ। বর্তমানে জঙ্গলে আবৃত ঢিবিটি বাংলাদেশের প্রত্নতত্ত্ব অধিদপ্তর সংরক্ষিত পরাকীর্তি হিসেবে ঘোষণা করে। এর একপাশে রয়েছে দীঘি ও অপর পাশে ফসলের মাঠ।
পীর আলীর সমাধি
পীর আলীর সমাধি বাগেরহাট জেলা সদরে অবস্থিত একটি প্রাচীন কবর। এখানে মুসলিম সাধক মোহাম্মদ তাহের আলী পীরকে কবর দেওয়া হয়েছিল।
পীর আলী মোহাম্মদ তাহের খা,ন জাহান আলীর প্রিয় পাত্র ছিলেন। তিনি পূর্বে ব্রাহ্মণ ছিলেন ও খান জাহানের হাত ধরে মুসলমান ধর্মে দীক্ষিত হয়েছিলেন বলে জনশ্রুতি রয়েছে। তখন থেকেই পিরালী ব্রাহ্মণ শব্দের উৎপত্তি। এর ফলে খান জাহান তাকে তাঁর রাজ্যে প্রধান উজির বা কারো কারো মতে, কোন একটি এলাকার শাসনের দায়িত্ব দিয়েছিলেন। ব্রাহ্মণ থাকাকালে তাঁর নাম গোবিন্দ লাল রায় ছিল বলেও জনশ্রুতি রয়েছে।
বাগরে হাটের খান জাহান আলী সমাধির কাছেই পশ্চিমপাশে পীর আলীর সমাধিটি অবস্থিত। এটি দেখতে অনেকটাই খান জাহানের সমাধির মত। ধূসর বর্ণের সমাধিটি পাথরে আবৃত।
দশ গম্বুজ মসজিদ
দশ গম্বুজ মসজিদ খুলনা জেলার ফুলতলা উপজেলায় অবস্থিত একটি প্রাচীন মসজিদ ও সংরক্ষিত প্রত্নস্থল। এটি খান জাহান আমলের মসজিদ বলে মনে করা হয়। মসজিদটি উপজেলার পায়গ্রাম-কসবা নামক গ্রামে অবস্থিত।
১৫শ শতকে খান জাহান বাগেরহাট ও খুলনায় দুটি শহর প্রতিষ্ঠা করে বাংলা শাসণ শুরু করেন। এ সময় তিনি এ অঞ্চলে প্রচুর মসজিদ ও অন্যান্য স্থাপনা নির্মাণ করেন। এই দশ গম্বৃজ মসজিদটিও খান জাহানের তৈরি বলেই প্রত্নতত্ত্ববিদগণ ধারণা করেন। পূর্বে মসজিদের স্থানে একটি ছোট মসজিদের অস্তিত্ব ছিল কিন্তু স্থানীয়রা সেটি ভেঙ্গে সেখানে নতুন মসজিদ স্থাপনের প্রাক্কালে পুরাতন একটি স্থাপনা দেখতে পান।
পরবর্তীতে বাংলাদেশ প্রত্নতত্ত্ব অধিদপ্তর সেখানে খননকার্য পরিচালনা করে প্রিাচীন মসজিদটির ধ্বংসাবশেষ অবিষ্কার করেন।
পুরো মসজিদটি ৫০.৫ ফুট দৈর্ঘ্য ও ১৮.১০ ফট প্রস্থ। খননের ফলে সেখানে মসজিদটির চার স্তম্ভের ধ্বংসাবশেষ পাওয়া গিয়েছে। এছাড়াও মসজিদের দেয়ালের কিছু অংশ দৃশ্যমান। প্রত্নতত্ববিদগণ, কাঠঅমো দেখে ধারণা করেন, দশ গম্বুজ বিশিষ্ঠ মসজিদটি ষাট গম্বুজ মসজিদের অনুরূপ নকশা করে তৈরি করা হয়েছিল।
মনে করা হয় কোন প্রকৃতিক দুর্যোগের ফলে মূল মসজিদটি ক্ষতিগ্রস্থ হওয়ার পর প্রাচীন মসজিদর উপর একটি অর্ধ পাকা মসজিদ নির্মাণ করা হয়েছিল।
জ্যাক সন্ডার্স
জন ভিক্টর সন্ডার্স (; জন্ম: ২১ মার্চ, ১৮৭৬ - মৃত্যু: ২১ ডিসেম্বর, ১৯২৭) ভিক্টোরিয়া রাজ্যের মেলবোর্নে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি মিডিয়াম কিংবা স্লো লেফট আর্ম অর্থোডক্স বোলিংয়ে পারদর্শিতা দেখিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া ক্রিকেট দলের প্রতিনিধিত্ব করেছেন। ১৯০২ থেকে ১৯০৮ সময়কালে অস্ট্রেলিয়ার পক্ষে ১৪ টেস্টে অংশ নিয়েছিলেন।
১৪-১৮ ফেব্রুয়ারি, ১৯০২ তারিখে অনুষ্ঠিত সিডনি টেস্টে সফরকারী ইংল্যান্ডের বিপক্ষে তাঁর টেস্ট অভিষেক ঘটে। ঐ টেস্টের দ্বিতীয় ইনিংসে পাঁচ-উইকেট লাভ করেন তিনি। এরপর থেকেই সমগ্র খেলোয়াড়ী জীবনে ৭৯ উইকেট লাভের দিকে ধাবিত হন।
১৯০২ সালে ডার্লিংয়ের অধিনায়কত্বে ইংল্যান্ড ও দক্ষিণ আফ্রিকা সফর করেন। বামহাতি ধীরগতি বোলার হিসেবে ব্যাপক সফলতা পান। এছাড়াও শুষ্ক মৌসুমে সফলতার মুখ দেখেছেন। সমগ্র খেলোয়াড়ী জীবনে সকল স্তরের ক্রিকেটে ১৭-এর কিঞ্চিৎ বেশি রান দিয়ে ১২৭ উইকেট তুলে নেন।
চারটি টেস্ট খেলায় ২৬-এর বেশি রান খরচায় আঠারোজনকে প্যাভিলিয়নে ফেরৎ পাঠান। শেফিল্ডে অনুষ্ঠিত টেস্টে অস্ট্রেলিয়া ১৪৩ রানের জয় পায়। প্রথম ইনিংসে ৫০ রানের বিনিময়ে পাঁচ-উইকেট পেলেও দ্বিতীয় ইনিংসে ১২ ওভারে ৬৮ রান দিয়ে কোন উইকেট লাভে ব্যর্থ হন। ম্যানচেস্টারে ৩ রানের জয়ী খেলায় সন্ডার্স অবিষ্মরণীয় ভূমিকা রাখেন। রোডসের সাথে টেট শেষ উইকেটে জুটি গড়লে তিনি তাঁকে বোল্ড করেন।
ইংল্যান্ডের বিপক্ষে ২৫.৩২ রান গড়ে ৬৪ উইকেট পান। অন্যদিকে দক্ষিণ আফ্রিকার বিপক্ষে ১৫ উইকেট পান ১১.৭৩ গড়ে। জোহেন্সবার্গে নিজস্ব সেরা ৭/৩৪ লাভ করেন।
ভিক্টোরিয়ার পক্ষে সর্বশেষ খেলায় অংশ নেয়ার পর নিউজিল্যান্ডে বসতি গড়েন। সেখানে তিনি ওয়েলিংটনের প্রতিনিধিত্ব করেন। ৫১ বছর বয়সে ২১ ডিসেম্বর, ১৯২৭ তারিখে ভিক্টোরিয়ার মেলবোর্নে অস্ত্রোপাচারকালে তাঁর দেহাবসান ঘটে।
শেখপুর জামে মসজিদ
শেখপুর জামে মসজিদ যশোর জেলায় অবস্থিত প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি কেশবপুর উপজেলার সাগরদাঁড়ী ইউনিয়নের শেখপুরা নামক গ্রামে অবস্থিত। উপজেলা সদর থেকে এটি ১২ কিলোমিটার দূরে অবস্থিত।
মুঘল শাসণামলে যশোর অঞ্চলের অনেক স্থানেই মুঘল শাসকগণ বিভিন্ন স্থাপনা ও মসজিদ নির্মাণ করেন। শেখপুরা শাহী মসজিদটি মুঘল আমলেই নির্মিত বলে প্রত্নতত্ত্ববিদগণ নিশ্চিত হয়েছেন। সম্রাট আওরঙ্গজেবের শাসণামলে স্থাপনা তৈরি বলে মনে করা হয়। ১৯৯৭ সালে বাংলাদেশ প্রত্নতত্ত্ব অধিদপ্তর শেখপুরার এ মসজিদটিকে সংরক্ষিত পুরাকীর্তি হিসেবে নথিভূক্ত করে। কথিত আছে, মাইকেল মধুসুধন দত্ত এ মসজিদেই ফারসি ভাষার প্রাথমিক শিক্ষা নিয়েছিলেন।
শেখপুরা মসজিদটি ৩ গম্বুজ বিশিষ্ঠ যা মুঘল স্থাপত্যরীতি অনুযায়ী তৈরি করা হয়েছে। মনে করা হয় মসজিদের পূর্ব পাশে ৪টি স্তম্ভের ভিত্তির উপর দাঁড় করানো একটি বারান্দা ছিল যার কিছুটা ধ্বংসাবশেষ এখনো বিদ্যমান। মূল বারান্দা থেকে পূর্ব দিকে একটি ১ মিটার উঁচু দেয়াল রয়েছে। এ দেয়ালঘেরা চত্বরের দক্ষিণ ও উত্তর পাশে দুটি প্রবেশপথ রয়েছে।
মসজিদটির আয়তন দৈর্ঘ্য ও প্রস্থ মিলিয়ে যথাক্রমে ২১.৫ মিটার ও ১৬.৬ মিটার এবং এটি ১২ মিটার উঁচু।
সিংদহা আউলিয়া মসজিদ
সিংদহা আউলিয়া মসজিদ বা খানায়ে খোদা মসজিদ ঝিনাইদহ জেলার কালিগঞ্জ উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি পুরাকীর্তি। এটি উপজেলার সিংহগা নামক স্থানে অবস্থিত।
মসজিদটির নির্মাণকাল সম্পর্কে সঠিক তথ্য পাওয়া যায় না। তবে বাংলার শাসক খানজাহান আলী ১২ জন মুসলিম সাধক নিয়ে এ অঞ্চলে আসার পর বেশ কিছু মসজিদ ও স্থাপনা নির্মাণ করেন। সিংদহা আউলিয়া মসজিদ এগুলোর মধ্যে একটি বলে ধারণা করা হয়। গাজী কালু চম্পাবতী নামে কেউ একজন খান জাহানের সময় মসজিদটি নির্মাণ করেছিলেন বলে ধারণা করা হয়। মসজিদটির গঠন দেখে এটি সুলতানী আমলে তৈরি অন্য মসজিদগুলোর সাথে অনেকটাই মিল খুঁজে পাওয়া যায়।
আউলিয়া মসজিদে মোট ৫টি প্রবেশপথ রয়েছে যার মধ্যে পূর্ব দেয়ালে ৩টি এবং উত্তর ও দক্ষিণ দেয়ালে ১টি করে প্রবেশ পথ রয়েছে। বর্গাকারে তৈরি আউলিয়া মসজিদের পশ্চিম দেয়ালে ২টি মেহরাব রয়েছে। মেহরাবের গয়েও তিন পাশে মোট ৬টি প্লাষ্টার বসানো। অন্যান্য মসজিদগুলোতে তিনটি মেহরাব থাকলেও এখানে একটি মেহরাবের পরিবর্তে সেখানে ফুল ও লতাপাতার নকশাযুক্ত আয়তক্ষেত্রের ন্যায় একটি কাঠামো তৈরি করা হয়েছে।
মসজিদের বহির্ভাগটি পূর্ব থেকে পশ্চিমে ১১ মিটার এবং অপর দুদিকে ৭.৬০ মিটার। এছাড়াও ভেতরের দিকে একইভাবে ৭.৭০ মিটার এবং অপরদিকে ৬.৩৫ মিটার। এর পশ্চিমের দেয়াল ভুমি থেকে প্রায় ২.৩০ মিটার উচ্চতায় স্থাপিত।
আব্দুল হামিদ খান ইউস্ফজী
আব্দুল হামিদ খান ইউস্ফজী বাংলাদেশের একজন প্রখ্যাত কবি, লেখক এবং সাংবাদিক।
আব্দুল হামিদ খান ইউস্ফজী ১৮৪৫ সালে টাঙ্গাইল জেলার কালিহাতি উপজেলার চা্রান গরামে জন্মগ্রহণ করেন।
আব্দুল হামিদ খান ইউস্ফজী ১৮৮৬ সালে ‘আহম্মদী’ পত্রিকা সম্পাদনা করেছেন। পরবর্তীতে ‘নবরত্ন’ পত্রিকা সম্পাদনা করেছেন।
তার প্রকাশিত গ্রন্থগুলো হলোঃ
তিনি ১৯২৪ সালের ৯ মে মৃত্যুবরণ করেন।
কমলিনী মুখোপাধ্যায়
কমলিনী মুখোপাধ্যায় "(জন্মঃ ৪ মার্চ, ১৯৮০)" একজন ভারতীয় চলচ্চিত্র অভিনেত্রী; যিনি মূলত তেলুগু চলচ্চিত্রে অভিনয় করে থাকেন। পাশাপাশি তিনি তামিল, মালায়ালাম, হিন্দি, বাংলা এবং কান্নাডা ভাষার চলচ্চিত্রেও অভিনয় করেন। তিনি ইংরেজী সাহিত্যে স্নাতক সম্পন্ন করার মুম্বাই থেকে থিয়েটার অভিনয়ের উপর কোর্স সম্পন্ন করেন। তিনি তার চলচ্চিত্র জীবনের সূচনা করেন ২০০৪ সালে মুক্তিপ্রাপ্ত ফির মিলেঙ্গে চলচ্চিত্রের মাধ্যমে। ফির মিলেঙ্গে সিনেমাটি মুলত মরণব্যাধী এইডস এর উপর ভিত্তি করে নির্মাণ করা হয়েছিল। তিনি আনন্দ (২০১৪)।আনন্দ চলচ্চিত্রে অসামান্য অভিনয়ের কারণে বেশ কয়েকটি পুরস্কারের ভূষিত হন।
কমলিনী কলকাতা, ভারতে জন্মগ্রহণ করেন। তার পিতা নৌবাহিনীর ইঞ্জিনিয়ার ছিলেন এবং তার মা ছিলেন একজন জুয়েলারি ডিজাইনার। তার কলকাতার লরেটো কলেজ থেকে স্নাতক সম্পন্ন করেন। পরবর্তীতে তিনি নয়াদিল্লী থেকে হোটেল ম্যানেজমেন্টের উপরে পড়াশোনা চলা অবস্থায় হঠাৎ ছেড়ে দেন।
রিয়াজউদ্দিন আহম্মদ মাশহাদী
রিয়াজউদ্দিন আহম্মদ মাশহাদী দেশ বিখ্যাত আলেম, সুপন্ডিত ও লেখক ছিলেন। তার ছদ্মনাম ফকির আবদুল্লাহ বিন ইসমাইল।
রিয়াজউদ্দিন আহম্মদ মাশহাদী ১৮৫৯ সালে কালিহাতি উপজেলার চা্রান গরামে জন্মগ্রহণ করেন।
কলিকাতায় আলীয়া মাদ্রাসার বাংলা ও সংস্কৃতের অধ্যাপক ছিলেন এর পর দেলদুয়ার জমিদার গজনবী পরিবারের ম্যানেজারের পদে কর্মরত ছিলেন তিনি।
শমসের গাজীর কেল্লা
শমসের গাজীর কেল্লা ফেনী জেলার ছাগলনাইয়া থানার চম্পকনগর ও জগন্নাথ সোনাপুরএ অবস্থিত। বিট্রিশ বিরোধী আন্দোলনে জায়গাটি গুরুত্বপূর্ণ ভূমিকা রেখেছিলো। শমসের গাজী ছিলেন একজন ব্রিটিশ বিরোধী বিপ্লবী এবং ত্রিপুরার রোশনাবাদ পরগনার কৃষক বিদ্রোহের নায়ক। ১৭৫৭ সালে ব্রিটিশ ঐপনিবেশিক শক্তির আগ্রাসন প্রতিহত করতে গিয়ে মৃত্যু বরণ করেন তিনি ভাটির বাঘ বলে পরিচিত। শমসের গাজী নবাব সিরাজুদ্দৌলার পর তিনিই ঔপনিবেশিক শক্তির হাতে প্রথম নিহত হন।
ফেনীর ছাগলনাইয়ার চম্পকনগর ও জগন্নাথ সোনাপুরের বর্তমান ভারত সীমান্ত এলাকাটি শমসের গাজীর স্মৃতি বিজড়িত স্থান। এখানে রয়েছে শমসের গাজীর সুড়ঙ্গ, শমসের গাজীর দীঘি এবং আরও অনেক কিছু। তবে তার প্রাসাদসহ অন্য অনেক গুরুত্বপূর্ণ স্থাপনার ধ্বংসাবশেষ ভারতের ত্রিপুরার মধ্যে ভাগ হয়ে রয়ে গেছে।
শমসের গাজীর তৈরি দুর্গটি এখন বিলুপ্ত। কিন্তু সেখানে তার স্মৃতিবিজড়িত অনেক কিছুই রয়ে গেছে। তার তৈরি কৈয়্যারা দিঘী,গুপ্ত সুড়ঙ্গ ইত্যাদি রয়ে গেছে। কিছু কিছু স্থাপত্য এখন পাশে ভারতের সীমান্তের ওপারে ত্রিপুরা রাজ্যে রয়ে গেছে। বর্মানে তার স্মৃতিকে ধরে রাখতে সেখানে শমসের গাজীর বাঁশের কেল্লা রিসোর্টস নামক পর্যটন কেন্দ্র স্থাপিত হয়েছে। অনেক পর্যটকই সেখানে ভ্রমন করেন।
জামুই (প্রজাপতি)
ক্রমানুযায়ী জামুই এর উপপ্রজাতিগুলো হলো-
ভারতে প্রাপ্ত হিমলকুচির উপপ্রজাতিসমূহ হল-এরা ফাঁকা জায়গা পছন্দ করে, কিন্তু উন্মুক্ত প্রান্তর নয়।
এদের ডিমগুলি প্রায় গোলাকার এবং কচি ঘাস এর মতো রঙের হয়। স্ত্রী জামুই মাটির লাগোয়া কোনও কচি পাতার নীচের পিঠে একটা অথবা একসংগে ৬-৭টা ডিম পাড়ে।
শালবনি শিল্পতালুক
শালবনি শিল্পতালুকটি ভারত এর রাজ্য পশ্চিমবঙ্গের পশ্চিম মেদিনীপুর জেলার শালবনিতে অবস্থিত।এটি পশ্চিমবঙ্গের একটি গুরুত্বপূর্ন শিল্পতালুক।বর্তমানে এখানে শিল্প কারখানা নির্মাণকার্য চলছে।
শিল্পতালুকটি ২৩.০০ উত্তর ও ৮৫.০০ দক্ষিণে অবস্থিত।সমুদ্র সমতল থেকে ৫৫ মিটার উচ্চতায় অবস্থিত।
শালবনি শিল্পতালুকটি ৪,৫০০ একর জমি নিয়ে গঠিত।এই শাল্পতালুকে নিজস্ব সড়ক,নিকাশি ব্যবস্থা ও জলের ব্যবস্থা করা হয়েছে।যা শিল্প পরিকাঠামোোর জন্য গুরুত্বপূর্ন।
এই শিল্পতালুকের পাশেই ৬০ নং জাতীয় সড়ক (ভারত) অবস্থিত।এই মহাসড়ক দ্বারা ৬ নং জাতীয় সড়ক (ভারত) এর সঙ্গে যুক্ত শিল্পতালুকটি।এটি কলকাতা থেকে ১৩৫ কিলোমিটার দূরে অবস্থিত এবং হলদিয়া বন্দর ১১০ কিলোমিটার দূরে অবস্থিত।
আন্তর্জাতিক ক্রীড়া সংস্থাসমূহের তালিকা
এটি আন্তর্জাতিক ক্রীড়া সংস্থা সমূহের একটি তালিকা, যেগুলো বিশ্ব পর্যায়ে ক্রীড়ার জন্য একটি বেসরকারি পরিচালনা পরিষদ হিসাবে কাজ করে। এর কাজ হল ক্রীড়া পরিচালনা, নিয়ন্ত্রণ, ক্রীড়ার নিয়ম-নীতিমালা প্রণয়ন ও উন্নয়ন এবং ক্রীড়াবিদদের উন্নয়ন, প্রশিক্ষণ এবং বিশ্ব ও মহাদেশ পর্যায়ে চ্যাম্পিয়নশিপের আয়োজন করা। কিছু আন্তর্জাতিক ক্রীড়া সংস্থা একই সাথে কয়েকটি ক্রীড়া পরিচালনা করে থাকে, যেমনঃ আন্তর্জাতিক সাঁতার সংস্থা ও আন্তর্জাতিক স্কেটিং ইউনিয়ন।
The following are recognised by the Association of Summer Olympic International Federations (ASOIF):
Cornelius, Steve; Cornelius, Danie. The Legal Status of International Sports Federations 2014 (1) "Global Sports Law and Taxation Reports" 6.
কায়েম কোনা মসজিদ
কায়েম কোনা মসজিদ যশোর জেলার ঝিকরগাছা উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি উপজেলার কায়েম কোলা নামক গ্রামে অবস্থিত। উপজেলা সদর থেকে এর দূরুত্ব ৫ মাইল।
মসজিদটির নির্মাণ ইতিহাস সম্পর্কে খুব বেশি জানা যায় না। মসজিদটির নির্মাণ সম্পর্কে যে, তথ্যগুলো প্রচলিত সেগুলো স্থানীয় জনশ্রুতি। কিংবদন্তী অনুসারে, বাংলার নবাব মীর জাফর আলী খানের সময়কালে এ অঞ্চলের কোন একজন জমিদার মসজিদটি নির্মাণ করেন যদিও এর স্থাপত্য দেখে কেউ কেউ ্েটিকে সুলতানী আমলের স্থাপনা বলে মনে করেন। জমিদার নির্মাণ করেছিলেন বলে স্থানীয়ভাবে এটি জমদার মসজিদ নামেও পরিচিত।
তবে অনেক প্রত্নতত্ত্ববিদই মনে করেন মসজিদটি ১৭শ শতকের দিকে তৈরি করা হয়েছে।
তিন গম্বুজবিশিষ্ঠ এ মসজিদটির প্রতিটি দেয়ালের পুরুত্ব ৩ ফুটের কাছাকাছি। মসজিদে মোট ৩টি প্রবেশপথ রয়েছে যেগুলো পর্বপাশের দেয়ালে স্থাপিত। তবে সুলতানী আমালে নির্মিত মসজিদ সমূহে তিনটি করে মেহরাব থাকলেও এটিতে রয়েছে একটি। সে অনুসারে অনেকেই এটিকে সুলতানী আমলের স্থাপনা বলে অস্বীকার করেন। পুরো মসজিদটি দৈর্ঘে্য ৩৪ ফুট ও প্রস্থে ১৩.৫ ফুটের কাছাকাছি। বর্তমানে এর দেয়ালগুলো প্রায় ধ্বংসের পথে।
জোড় বাংলা মন্দির, নড়াইল
জোড় বাংলা মন্দির নড়াইল জেলার লোহাগড়া উপজেলায় অবস্থিত বাংলাদেশের একটি প্রাচীন মন্দির ও অন্যতম সংরক্ষিত পুরাকীর্তি। এটি নবগংগা নদীর তীরবর্তী রায়গ্রামে অবস্থিত।
ইতিহাসবিদগণ মনে করেন, মন্দিরটি নির্মাণ করেন মেনাহাতি নামক এক ব্যক্তির ছোটভাই রামশঙ্কর। মেনাহাতি, সীতারাম রাজার অন্যতম একজন সেনাপতি ছিলেন বলে মনে করা হয়। বর্তমানে বাংলাদেশ প্রত্নতত্ত্ব অধিদপ্তর মন্দিরটিকে সংরক্ষিত পুরাকীর্তি হিসেবে নথিভূক্ত করেছে।
জোড় বাংলা মন্দিরের পাশেই একটি শিব মন্দির রয়েছে যেটি একই সময়ে তৈরি বলে মনে করা হয়। উক্ত মন্দিরের দেয়ালে প্রাপ্ত শিলালিপি থেকে জানা যায় মন্দিরটি ১৭২৪ সালের কোন এক সময়ে তৈরি করা হয়েছিল।
অন্য সকল জোড় বাংলা মন্দিরের সাথে এর স্থাপত্যশৈলিতে মিল খুঁজে পাওয়া যায়। এটি সীতারাম রাজার সময়কালে তৈরি বলে তার তৈরি মন্দিরগুলোর অনুকরণেই তৈরি করা হয়েছে। মন্দিরটি দোচালা আকৃতির ও ছাদ পাকা করা হয়েছিল। মোট দুটি দোচালা ঘরের মধ্যে প্রতিটির বহি:র্ভাগ ও অভ্যন্তরে মন্দিরের পরিমাপ যথাক্রমে ২৮”/২২”-১০” ইঞ্চি এবং ১৪”-৪”/১৪”-৪” ইঞ্চি।
পোতাজিয়া মন্দির
পোতাজিয়া মন্দির বা পোতাজিয়া নবরত্ন মন্দির বাংলাদেশের সিরাজগঞ্জ জেলায় অবস্থিত একটি প্রাচীন মন্দির। আনুমানিক ১৭০০ সালে স্থানীয় রায় পরিবারের গোবিন্দরাম রায় মন্দিরটি প্রতিষ্ঠা করেন। বর্তমানে মন্দিরটি বাংলাদেশ প্রত্নতত্ত্ব অধিদপ্তরের আওতাধীন রয়েছে।
মন্দিরটি শাহজাদপুর উপজেলা থেকে ৫ কিলোমিটার পশ্চিমে পোতাজিয়া গ্রামে অবস্থিত।
ইতিহাসবেত্তা আক্তার উদ্দিন মানিক অনুমান করেন পোতাজিয়া মন্দিরটি নবাবী আমলে নির্মিত। তাদের হিন্দু কায়স্থ বংশীয় দেওয়ান ছিলেন গোবিন্দরাম রায়। সে সময়ে হিন্দু অধ্যুষিত পোতাজিয়ায় রায় পরিবার ছিল সম্ভান্ত শ্রেনীয় ও তারা বিলাসবহুল জীবনযাপন করত। এই রায় পরিবারের গোবিন্দরাম রায় আনুমানিক ১৭০০ সালে পারিবারিক উপাসনা কেন্দ্র হিসেবে মন্দিরটি নির্মাণ করেন। ১৯৪৭ সালে ভারত বিভাগের পর রায় পরিবার ভারতে চলে যায় এবং মন্দিরটি পরিচর্যার অভাবে তার জৌলুশ হারায়। ১৯৫৪ সালে বাংলাদেশ প্রত্নতত্ত্ব অধিদপ্তর ৮ শতাংশ জমিতে অবস্থিত জরাজীর্ণ মন্দিরটি অধিগত করে সংরক্ষনের দায়িত্ব নেয়।
৩০ ফুট উচ্চতা বিশিষ্ট তিনতলা মন্দিরটিতে প্রতিতলায় ৩টি করে মোট ৯টি কক্ষ ছিল। এই ৯টি কক্ষের জন্য এটি নবরত্ন নামে পরিচিত ছিল। মন্দিরটি ইট, চুন ও সুরকি দ্বারা নির্মিত। দেয়ালে পোড়ামাটির কারুকাজ ও দেবদেবীর মূর্তি খোদাই করা ছিল। মন্দিরের প্রথম তলায় পূজার উপকরণ ও অন্যান্য সামগ্রী ছিল। দ্বিতীয় তলায় পূজারি ও পরিচালকেরা বাস করতেন। তৃতীয় তলায় রাধাবল্লভ বিগ্রহ ছিল।
খান জাহান আলী জামে মসজিদ
খান জাহান আলী জামে মসজিদ যশোর জেলার অভয়নগর উপজেলায় অবস্থিত একটি প্রাচীন মসজিদ ও বাংলাদেশের একটি সংরক্ষিত পুরাকীর্তি। এটি উপজেলা সদর থেকে দক্ষিণে ধুলগ্রাম নামক স্থানে ভৌরব নদীর পারে অবস্থিত। স্থানীয়ভাবে এটি শুভরাঢ়া মসজিদ নামেও পরিচিত।
মসজিদটির দেয়ালে বা ভেতরে কোন শিলালিপি পাওয়া যায়নি। তবে প্রত্নতত্ত্ববিদগণ এর স্থাপত্য শৈলি দেখে অনুমান করেন এটি খান জাহানের আমলেই নির্মিত। স্থানীয় জনশ্রুতি অনুসারে খান জাহান আলী বাগেরহাট থেকে ১২ জন মুসলিম সাধক নিয়ে কসবা যাওয়ার সময় এ মসজিদটি নির্মাণ করেছিলেন। তবে অনেকেই মনে করেন, এটি খান জাহান কর্তৃক সরাসরি নির্মিত নয়। তার কোন অনুগত সাধকই এ মসজিদটি নির্মাণ করেন।
এক গম্বুজ বিশিষ্ঠ বর্গাকারে নির্মিত মসজিদটি বার্হিভাগ ও অভ্যন্তভাগের আয়তন যথাক্রমে ২৮-৬’’ ও ২৮-৬ এবং ৬’-১৯” ও ১৬’-১০”। মসজিদের দেয়ালের পুরুত্ব পাঁচ ফুট এর কাছাকাছি। মসজিদটির পশ্চিম পাশের দেয়াল ব্যতীত অন্য দেয়ালগুলোতে একটি করে প্রবেশপথ রয়েছে ও এর মেহরাবের সংখ্যা একটি। এছাড়াও ৪ কোণায় চারটি মিনার রয়েছে। বাংলাদেশের প্রত্নতত্ত্ব অধিদপ্তর মসজিদটি সংরক্ষণের পর সংস্কারের উদ্যোগ গ্রহণ করেছিল। বর্তমানে মসজিদটি প্রায় ধ্বংসাবস্থায় রয়েছে।
নওশের আলী খান ইউস্ফজী
নওশের আলী খান ইউস্ফজী টাঙ্গাইল জেলায় প্রথম মুসলমানদের মধ্যে এফএ পাস করেন। বিভিন্ন ধরনের লেখালেখি পাশাপাশি গদ্যে ছিল তার ভালো দখল।
নওশের আলী খান ইউস্ফজী ১৮৬৪ সালে কালিহাতির চা্রান গরামে জন্মগ্রহণ করেন।
নওশের আলী খান ইউস্ফজী ১৮৮৯ সালে পাকুল্লায় সাব-রেজিস্টার পদে চাকুরি গ্রহণ করেন।
হাজী মোহাম্মদ মহসিন ইমামবাড়া
হাজী মোহাম্মদ মহসিন ইমামবাড়া বা মুড়ালী ইমামবাড়া যশোর জেলায় অবস্থিত বাংলাদেশের অন্যতম একটি পুরাকীর্তি। এটি মুড়ালী নামক স্থানে অবস্থিত বলে একে মুড়ালী ইমামবাড়া হিসেবে ডাকা হয়।
মুড়ালীতে এ ইমামবাড়াটি তৈরি করেন হাঝি মন্নুজান খানম যিনি সম্পর্কে হাজি মোহাম্মদ মহসিনের বৈপিত্রেয়ী বোন ছিলেন। ১৭শ শতকের শেষের দিকে মন্নুজান এ অঞ্চলের সম্পত্তিগুলো পৈতৃক সূত্রে পেয়েছিলেন। পরবর্তিতে নবাব সিরাজউদদৌলা পরাজিত হলে মন্নুজান ও তার স্বামী সৈয়দপুর অঞ্চলে জমিদারি প্রতিষ্ঠা করেন কিন্তু ১৭৬৪ সালে মন্নুজানের স্বামী মৃত্যুবরণ করেন ও পুরো সম্পত্তির মালিক হন মন্নুজান।
১৮০২ সালে তিনি মুড়ালীতে অন্যান্য স্থাপনার সাথে এই ইমামবাড়াটিও নির্মাণ করেন। ১৮০৩ সালে মন্নুজান মৃত্যুর পূর্বে এই ইমামবাড়াসহ তার সব সম্পত্তি হাজি মোহাম্মদ মহসিনকে দিয়ে দেন। ১৯শে মার্চ ১৯৮৭ সালে বাংলাদেশ সরকারের প্রত্নতত্ত্ব বিভাগ এ ইমামবাড়াটিকে সংরক্ষিত পুরাকীর্তি হিসেবে ঘোষণা করে।
আয়তাকার আকৃতির মুড়ালী ইমামবাড়াটি সভাকক্ষ হিসেবে ব্যবহার করা হত। এর মোট আয়তন উত্তর ও দক্ষিণে ১৮.২৯ মিটার এবং পূর্ব থেকে পশ্চিমকে ১৫.২৪ মিটার। পুরো কাঠামোটি দশটি স্তম্ভের উপর ভিত্ত করে তৈরি করা হয়েছে যা ৩টি সাড়িতে বিভক্ত।
রাজবাড়ি মসজিদ
ঢাকার অদূরে টাঙ্গাইল জেলার কালিহাতি উপজেলায় রয়েছে ঐতিহ্যবাহী প্রায় ৪শ' বছরের পুরনো দৃষ্টিনন্দন মসজিদ। প্রাচীনতম ও ঐতিহ্য হিসেবে এটি টাঙ্গাইলের যে গর্ব তা বলার অপেক্ষা রাখে না।
এ মসজিদটি কত সালে নির্মাণ করা হয়েছিল তার সঠিক কোনো তথ্য মেলেনি। এলাকার প্রবীণরাও তাদের পূর্বপুরুষের কাছে এটি নির্মাণের সঠিক তথ্য জানতে পারেননি। চারান গ্রামে আঠার শতকের শেষের দিকে ইসলাম ধর্ম রক্ষার্থে শত্রুদের মোকাবিলা করতে প্রচুর মুসল্লিদের সমাগম হয়। সে সময় 'রাহাতুন্নিসা চোধুরাণী' ছিলেন ওই এলাকার জমিদার।
কালিহাতী - বল্লা সড়কের দক্ষিণে ঐতিহাসিক চারান বিলের উত্তরে এ মসজিদ অবস্থিত।
এক গম্বুজ বিশিষ্ট মসজিদটির কারুকার্য খুবই নিপুণ। মূল স্থাপনাটি তৈরি করা হয়েছে চারটি খুঁটির ওপর এবং এতে লাগানো হয়েছে চুন-সুরকি। প্রতিটি দেয়ালের পুরুত্ব প্রায় তিন হাত। মসজিদটির দৈর্ঘ্য প্রায় ১২ হাত এবং প্রস্থ প্রায় সাড়ে ১০ হাত। এর মেঝে মার্বেল পাথর দ্বারা আবৃত। অনেক লতাপাতা খচিত কারুকার্য রয়েছে খিলানের ওপরের দেয়ালে।
১৯৯০ সালে মসজিদটি সংস্কার করে্ন 'স্যার আবদুল করীম গজনবী'। তখন তিনি মসজিদটির মেঝে আবৃত করে দেন পাথর দিয়ে এবং উত্তরের দরজা বন্ধ করে দেয়া হয় এর পাশাপাশি ইমাম সাহেবের জন্য একটি কক্ষও বানানো হয়। ২০০৫সালে এর সর্বশেষ সংস্কার কাজ করা হয়।
মনোহর দিঘি মসজিদ
মনোহর দিঘি মসজিদ ঝিনাইদহ জেলার কালীগঞ্জ উপজেলায় অবস্থিত বাংলাদেশের একটি প্রাচীন মসজিদ ও প্রত্নতাত্ত্বিক স্থাপনা। মসজিদটি উপজেলার বারোবাজার প্রত্নস্থলে অবস্থিত।
১৯৯২ ও ১৯৯৩ সালে বাংলাদেশে প্রত্নতত্ত্ব অধিদপ্তর বারোবাজার প্রত্নস্থলে খননকার্য পরিচালনা করে। সে সময় মনোহর ঢিবি নামক স্থান থেকে এই প্রাচীন মসজিদের ধ্বংসাবশেষ আবিষ্কৃত হয়। এ মসজিদটি যেখানে আবিষ্কৃত হয় তার পাশে একটি জলাশয় থাকায় একে মনোহর দিঘির মসজিদ নামে ডাকা হয়। খননের পর থেকে এটি প্রত্নতত্ত্ব অধিদপ্তরের আওতাধীন রয়েছে।
খননের ফলে আবিষ্কৃত প্রাচীন ধ্বংসাবশেষ দেখে এ মসজিদটিকে ৩৫ গম্বুজ বিশিষ্ঠ মসজিদ বলে মনে করা হয়। মনোহর মসজিদটি উত্তর থেকে দক্ষিণ দিকে লম্বাভাবে নির্মিত। অভ্যন্তরের আয়তন ২২.৬৭ ও ২২.৬৭ ফুট এবং মসজিদের দেয়ালগুলোর পুরুত্ব প্রায় পাঁচ ফুট। মসজিদের মিনারগুলো নির্মাণে ইট ব্যবহার করা হয়েছে। প্রতিটি সাড়িতে ৪টি করে স্তম্ভ মিলিয়ে মোট স্তম্ভের পরিমাণ ২৪টি।
ধারণা করা হয় এ মসজিদের ৪টি মিনার ছিল যদিও খননের ফলে দুটি মিনারের ৫ ফুট পরিমান ধ্বংসাবশেষ পাওয়া গিয়েছে। এর উত্তর-পশ্চিম কোণায় ছোট একটি কামরা রয়েছে যা ইমামের জন্য ব্যবহার করা হত বলে মনে করা হয়।
মোহাম্মদ আলী চৌধুরী মসজিদ
মোহাম্মদ আলী চৌধুরী মসজিদ ফেনী জেলার সদরে অবস্থিত একটি প্রাচীন মসজিদ ও বাংলাদেশের একটি সংরক্ষিত পুরাকীর্তি। মুঘল আমলে এই মসজিদটি ফেনী অঞ্চলের শর্শদীতে তৈরি করেন স্থানীয় একজন মুঘল কর্মকর্তা।
মুঘল নায়েব, মোহাম্মদ আলী চৌধুরী ১৭৬২ সালে ফেনী অঞ্চলে নিয়োগপ্রপ্ত হন। তার সময়কালে তিনি এ এলাকায় অনেক স্থাপনা তৈরি করেন যার মধ্যে উল্লেখযোগ্য হল ফেনীর এ মসজিদটি। ১৭৯০ সালে তিনি ব্রিটিশ বিরোধী আন্দোলনে তার এ অঞ্চলের জমিদারি হারান।
তিন গম্বুজ বিশিষ্ঠ এ মসজিদটি শর্শদী মাদ্রাসার ভেতর অবস্থিত। মসজিদের শিলালিপি অনুসারে, এর নির্মাণকাল ১৬৯০ থেকে ১৬৯১ সাল। তবে শিলালিপি থেকে আর কোন বিস্তারিত তথ্য পাওয়া যায় না। বাংলাদেশ প্রত্নতত্ত্ব অধিদপ্তরের মালীকানাধীন এ মসজিদটিতে বর্তমানে প্রাচীন দেয়ালের উপর নতুন করে রং করা হয়েছে।
মূল মসজিদের সামনে একটি লালচে রং করা প্রবেশপথ রয়েছে। প্রবেশ পথ এর ভেতরে রয়েছে সমতল খালি জায়গা এরপরই মূল মসজিদের স্থাপনাটি অবস্থিত। মূল গম্বুজের উপর কালো আকৃতির একটি লম্বা নকশাকৃত মিনারেরমত উঁচু অংশ রয়েছে। যার চারপাশে ইট বসিয়ে গোলাকৃতিতে সাজানো হয়েছে। এছাড়াও পূর্ব দিকের দেয়ালে একটি বড় প্রবেশপথ ও তার দুপাশে খিলানের মতন নকশাকরা স্থাপত্যশৈলী রয়েছে।
মকবুলা মনজুর
মকবুলা মনজুর (জন্ম ১৪ সেপ্টেম্বর, ১৯৩৮) হলেন একজন বাংলাদেশী লেখক ও ঔপন্যাসিক। সৈয়দুর রহমান তার 'হিস্টরিক ডিকশনারি অব বাংলাদেশ' গ্রন্থে তাকে আখতারুজ্জামান ইলিয়াস, সেলিনা হোসেন ও হাসান হাফিজুর রহমান-এর পাশাপাশি আধুনিক যুগের বাংলা সাহিত্যে অবদানকারী হিসেবে উল্লেখ করেছেন। বাংলা উপন্যাসে অবদানের জন্য তিনি ২০০৫ সালে বাংলা একাডেমি পুরস্কার লাভ করেন।
মকবুলা ১৯৩৮ সালের ১৪ সেপ্টেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) সিরাজগঞ্জ জেলার কামারখন্দ উপজেলার মুগবেলাইয়ে জন্মগ্রহণ করেন। তার বাবার নাম মিজানুর রহমান ও মায়ের নাম মাহমুদা খাতুন। বাবা মিজানুর রহমান লেখালেখি করতেন। তারা ৭ ভাই-বোন। তিন ভাই প্রাবন্ধিক ড. মোখলেসুর রহমান, চলচ্চিত্র পরিচালক ইবনে মিজান, প্রাবন্ধিক আজিজ মেহের ও তিন বোন জোবেদা খাতুন, অধ্যাপিকা মোসলেমা খাতুন, মুশফিকা আহমেদ। ভাই বোনেরাও লেখালেখির সাথে যুক্ত। কিশোরী বয়সে তিনি নাটকে অভিনয় করতেন। বগুড়া থাকাকালীন তিনি বগুড়ার এডওয়ার্ড ঘূর্ণায়মাণ রঙ্গমঞ্চে অভিনয় করেছেন। এছাড়া যুক্ত ছিলেন পটুয়া কামরুল হাসান প্রতিষ্ঠিত মুকুল ফৌজের সাথে।
১৯৫২ সালে তিনি টাঙ্গাইলের বিন্দুবাসিনী বালিকা উচ্চ বিদ্যালয় থেকে ম্যাট্রিক পাস করেন। বাংলা ভাষা আন্দোলন চলাকালীন সেই সময়ে তিনি স্কুলের হোস্টেলে থাকতেন। স্কুলের গেট ভেঙ্গে মিছিলে যোগ দেওয়ার পর ফিরে আসলে তিনিসহ বাকি মেয়েদের স্কুলে ঢুকতে দেয়া হয় নি। তিনি তার ভাই প্রবন্ধকার আজিজ মেহেরের সাথে টাঙ্গাইলে মামার বাড়ি ও পড়ে নিজেদের গ্রামের বাড়ি চলে যান। পড়ে তিনি ভারতেশ্বরী হোমসে ভর্তি হন কিন্তু সেখানে শৃঙ্খলিত জীবনে থাকতে না পেরে চলে আসেন। পরে ১৯৫৪ সালে রাজশাহী কলেজ থেকে ইন্টারমিডিয়েট পাস করেন এবং ১৯৫৮ সালে ইডেন মহিলা কলেজ থেকে বিএ পাস করেন। দীর্ঘদিন পরে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রী লাভ করেন।
তৎকালীন মুসলিম কমার্শিয়াল ব্যাংকে (বর্তমান রূপালী ব্যাংক) অফিসার হিসেবে তিনি কর্মজীবন শুরু করেন। কিন্তু তার স্বপ্ন ছিল শিক্ষক হওয়া। তাই প্রায় অর্ধেক বেতনে শিক্ষক হিসেবে যোগ দেন হলিক্রস উচ্চ বালিকা বিদ্যালয়-এ। ১৯৭১ সালে বাংলাদেশের স্বাধীনতা যুদ্ধ চলাকালীন সময়ে বিদ্যালয়ের মেয়ের মাঠে পতাকা পুততে চাইলে একজন শিক্ষক বাঁধা দেন। তখন তিনি সেখানে পতাকা পুতে দিয়ে বিদ্যালয় ছেড়ে চলে আসেন। পরবর্তীতে তিনি ইউনিভার্সিটি উইমেন্স কলেজ ও সাউথ ইস্ট ইউনিভার্সিটিতে শিক্ষকতা করান। শিক্ষকতার পাশাপাশি তিনি প্রায় ২৫ বছর সাপ্তাহিক বেগম পত্রিকার ফিচার সম্পাদক ছিলেন। এছাড়া দৈনিক আজাদ পত্রিকার ফিচার সম্পাদক হিসেবে দায়িত্ব পালন করেন।
মকবুলার সাহিত্যচর্চা শুরু হয় ৮ বছর থেকে। তখন থেকে তিনি ছড়া লিখতেন। তার লেখা দৈনিক আজাদে ছাপানো হত। তার লেখালেখি জীবনের শুরুর দিকের একটি ছড়া
“জ্বর হলে কি হয়?
ঘন ঘন খিদে পায়
ভাত খেতে প্রাণ চায়
ঔষধের তেতোমিতে
প্রাণ বুঝি চায় যেতে
চুপচাপ শুয়ে থাকা
লাগে বড় বিশ্রী
চেহারা যা হয়েছে
আহা সেকি সুশ্রী!”
১৮ বছর থেকে তিনি গদ্য সাহিত্যে অনুরাগী হন। তিনি স্বাধীনতা-উত্তর বাংলা সাহিত্যে ভাষা আন্দোলন, মুক্তিযুদ্ধের চেতনা, যুদ্ধোত্তর পরিস্থিতি, সামাজিক ও রাজনৈতিক সঙ্কট, নারীবাদী চেতনা নিয়ে তার কলম ধরেন। তিনি তার "কালের মন্দিরা" উপন্যাসে মুক্তিযুদ্ধে নারীদের উপর অত্যাচারের কাহিনী তুলে ধরেন।
মকবুলা মনজুর ১৯৬১ সালের ২৯ জুন মনজুর হোসেনের সাথে বিবাহবন্ধনে আবদ্ধ হন। বিয়ের আগে তাদের মধ্যে প্রেমের সম্পর্ক ছিল। মনজুর হোসেন ছিলেন একজন আইনজীবী। মকবুলার ভাই পরিচালক ইবনে মিজানের সাথে মনজুর হোসেনের পরিবারের পূর্ব পরিচয় ছিল। মকবুলা-মনজুর দম্পতির দুই মেয়ে ও দুই ছেলে।
নওয়াব নসরত জং সমাধি
নওয়াব নসরত জং সমাধি বাংলাদেশে শিয়া সম্প্রদায়ের কবরস্থান ইমামবাড়া হোসেনী দালান কবরস্থানে অবস্থিত। নওয়াব নসরত জং সমাধিটি, আরও ৩ জন নায়েবে নাজিমের সমাধিসহ এই কবরস্থানে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
এটি মুসলিম রীতিতে তৈরি, খুবই সাধারণ অবকাঠামোতে তৈরি বাহুল্যবর্জিত একটি সমাধি। পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত।
নওয়াব নসরত জং ছিলেন ইংরেজ অনুগত, তবে তার ভাই ব্রিটিশবিরোধী নওয়াব শামস-উদ্-দৌলাহকে কারাগার থেকে মুক্ত করেছিলেন। তিনি শিয়া ছিলেন এবং হোসেনী দালান সংস্কারে সম্ভবত অবদান রেখেছিলেন ।
নওয়াব সামসুদ্দৌলা সমাধি
বাংলাদেশে শিয়া সম্প্রদায়ের নির্দিষ্ট কিছু কবরস্থানের মধ্যে ইমামবাড়া হোসেনী দালান কবরস্থান অন্যতম। নওয়াব সামসুদ্দৌলা সমাধিটি , আরও ৩ জন নায়েবে নাজিমের সমাধি সহ এই কবরস্থানে অবস্থিত ।এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মুসলিম রীতিতে তৈরি , খুবই সাধারণ অবকাঠামোতে তৈরি বাহুল্যবর্জিত একটি সমাধি ।পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত ।
নওয়াব কামুরদ্দৌলা সমাধি
বাংলাদেশে শিয়া সম্প্রদায়ের নির্দিষ্ট কিছু কবরস্থানের মধ্যে ইমামবাড়া হোসেনী দালান কবরস্থান অন্যতম। নওয়াব কামুরদ্দৌলা সমাধিটি , আরও ৩ জন নায়েবে নাজিমের সমাধি সহ এই কবরস্থানে অবস্থিত ।এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মুসলিম রীতিতে তৈরি , খুবই সাধারণ অবকাঠামোতে তৈরি বাহুল্যবর্জিত একটি সমাধি ।পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত ।
নওয়াব গিয়াসউদ্দিন হায়দার সমাধি
বাংলাদেশে শিয়া সম্প্রদায়ের নির্দিষ্ট কিছু কবরস্থানের মধ্যে ইমামবাড়া হোসেনী দালান কবরস্থান অন্যতম। নওয়াব গিয়াসউদ্দিন হায়দার সমাধিটি, আরও ৩ জন নায়েবে নাজিমের সমাধি সহ এই কবরস্থানে অবস্থিত।এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মুসলিম রীতিতে তৈরি, খুবই সাধারণ অবকাঠামোতে তৈরি বাহুল্যবর্জিত একটি সমাধি।পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত।
সাতুরিয়া জমিদার বাড়ি
এ.কে.এম. ফজলুল হকের জন্মস্থান বা সাতুরিয়া জমিদার বাড়ি ঝালকাঠি জেলার রাজপুর উপজেলাতে অবস্থিত বাংলাদেশের একটি সংরক্ষিত পুরাকীর্তি। এটি উপজেলার সাতুরিয়া নামক গ্রামে অবস্থিত।
সাতুরিয়া জমিদার বাড়িতে ১৮৭৩ সালের ২৬ অক্টোবর জন্মগ্রহণ করেন বাংলার বাঘ হিসেবে খ্যাত শেরেবাংলা এ.কে. ফজলুল হক। ১৭শ শতকে এ জমিদার বাড়িটি স্থাপিত হয়েছিল বলে জানা যায়। এটি ছিল ফজলুল হকের মায়ের বাড়ি। মাতুলালয়ের এ বাড়িতেই ফজলুল হক তার শৈশব পার করেছেন। প্রাথমিক শিক্ষা গ্রহণের জন্য তিনি এ বাড়ির মক্তবটিই ব্যবহার করেছেন। শৈশব ছাড়াও তিনি এখানে কর্মজীবন ও রাজনৈতিক জীবনের অনেক সময়ই ব্যয় করেছেন।
ফজলুল হকের মাতামহ আলী মিয়া এ অঞ্চলে জমিদারি প্রতিষ্ঠা করেন। তিনিই এই জমিদার বাড়ির গোড়াপত্তন করেন বলে ধারণা করা হয়।
পুরো জমিদার বাড়িটি ১০০ একর জমির উপর প্রতিষ্ঠিত। জমিদার বাড়িটি ঘিরে রয়েছে পুকুর, বাগান ও কয়েকটি ভবন। মুঘল স্থাপত্য শৈলিতে তৈরি মূল কমপাউন্ডটি ৩টি ভবনের সমন্বয়ে গঠিত। প্রতিটি ভবনের দেয়ালে মুঘলশৈলিতে বিভিন্ন ধরণের নকশা করা রয়েছে। মূল কমপাউন্ডে প্রবেশের জন্য রয়েছে একটি প্রধান প্রবেশপথ। ভবনগুলো নির্মাণে চুন সুরকীর পাশাপাশি ইটও ব্যবহার করা হয়েছে। বর্তমানে জমিদার বাড়িটির ধ্বংসাবশেষ দেখতে পাওয়া যায়।
বর্তমানে এ জমিদার বাড়িতে শেরে বাংলার স্মরণে শেরে বাংলা স্মৃতি পাঠাগারসহ আশে বেশ কিছু প্রতিষ্ঠান প্রতিষ্ঠা করা হয়েছে। এ বাড়িটি বর্তমানে আলী মিয়ার বংশধরগণ দেখাশুনা করে থাকেন।
ব্রাসিলিয়া
ব্রাসিলিয়া দক্ষিণ আমেরিকার দেশ ব্রাজিলের অন্যতম প্রধান শহর ও রাজধানী।
নিয়ামত বিবির মাজার
নিয়ামত বিবির মাজার বা দরগাহ নেত্রকোনা জেলার কেন্দুয়া উপজেলায় অবস্থিত একটি প্রাচীন কবর ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।
জনশ্রুতি অনুসারে নিয়ামত বিবি ছিলেন বিক্রমপুরের জমিদার কেদার রায়ের বোন। তার আসল নাম সুভাদ্রা। তাকে শাসক ঈশাঁ খাঁ অপহরণ করেন ও পরবর্তীতে বিয়ে করেন। বিয়ের পর তিনি নিয়ামত বিবি নামে পরিচিতি পান। নিয়ামত বিবির মাজার রোয়াইলবাড়ি দূর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দূর্গের ভেতর খনন কার্য পরিচালনার সময় এটি আবিষ্কৃত হয়।
নিয়ামত বিবির মাজার ও এর সংলগ্ন দূর্গটি ৮০-এর দশকে আবিষ্কৃত হয়। ১৯৮৭ সালে বাংলাদেশ প্রত্নতত্ত্ব অধিদপ্তর এটিকে সংরক্ষিত পরাকীর্তি হিসেবে নথিভূক্ত করে।
নিয়ামত বিবির কবরটি বর্তমানে একটি টিনের চালা দিয়ে ঢেকে রাখা হয়েছে। দুপাশে তিনটি করে মোট ছয়টি পাথরের তৈরি খুঁটির উপর টিনের চালাটি স্থাপিত। এর নিচেই রয়েছে নিয়ামত বিবির কবর। মূল কবরটি সাধারণভাবে ইট ও পাথর ব্যবহার করে বাঁধাই করে রাখা হয়েছে।
ডেঙ্গু মিয়ার সমাধি
ডেঙ্গু মিয়ার সমাধি নেত্রকোনা জেলার কেন্দুয়া উপজেলায় অবস্থিত একটি প্রাচীন কবর যার অবস্থান রোয়াইলবাড়ি দূর্গের অভ্যন্তরে। । এটি বাংলাদেশের একটি সংরক্ষিত প্রত্নস্থল।
ডেঙ্গু মিয়ার সমাধি সম্পর্কে তেমন তথ্য পাওয়া যায় না। সমাধিটি রোয়াইলবাড়ি দূর্গের সীমানা প্রাচীরের ভেতর দক্ষিণাংশে নিয়ামত বিবির মাজারের পাশেই অবস্থিত। ১৯৯১-৯৩ খ্রিস্টাব্দে বাংলাদেশ প্রত্নতত্ত্ব অধিদপ্তর কর্তৃক দূর্গের ভেতর খনন কার্য পরিচালনার সময় এটি আবিষ্কৃত হয়।
ডেঙ্গু মিয়ার সমাধি ও এর সংলগ্ন দূর্গটি ১৯৮০-এর দশকে আবিষ্কৃত হয়। ১৯৮৭ খ্রিস্টাব্দে বাংলাদেশ প্রত্নতত্ত্ব অধিদপ্তর এটিকে সংরক্ষিত পরাকীর্তি হিসেবে নিবন্ধিত করে।
ইটের তৈরি কবরটি লম্বায় ১২ হাত (েএক গজে দুইহাত হয়েয় থাকে) যা সাধারণ কবরের চাইতে বেশ বড় আকৃতির। অস্বাভাবিক লম্বা এমন কবর সচরাচর দেখা যায় না বলেই এটি দর্শনীয় স্থানে পরিণত হয়েছে। কবরটি ইট ও চুন সুড়কির সাহায্যে বাঁধানো ও উন্মুক্ত স্থানে রয়েছে।
চার্লস ম্যারিয়ট
চার্লস ফাদার স্টোওয়েল ম্যারিয়ট (; জন্ম: ১৪ সেপ্টেম্বর, ১৮৯৫ - মৃত্যু: ১৩ অক্টোবর, ১৯৬৬) স্টকপোর্টের হিটন মুর এলাকায় জন্মগ্রহণকারী বিশিষ্ট ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণ করেছিলেন। প্রথম-শ্রেণীর ক্রিকেটে ল্যাঙ্কাশায়ার, কেমব্রিজ বিশ্ববিদ্যালয় ও কেন্টের প্রতিনিধিত্ব করেছেন চার্লস ম্যারিয়ট। তবে জন্ম নিবন্ধন বহিতে তাঁর নাম চার্লি স্টোওয়েল ম্যারিয়ট লিপিবদ্ধ করা হয়েছিল।
১৯২০ ও ১৯৩০-এর দশকে অন্যতম সেরা লেগ ব্রেক ও গুগলি বোলার ছিলেন তিনি। ল্যাঙ্কাশায়ারে জন্মগ্রহণকারী ম্যারিয়ট আয়ারল্যান্ডের সেন্ট কলম্বিয়া বিদ্যালয়ে অধ্যয়ন করেন। ল্যাঙ্কাশায়ারে ফিরে এসে ১৯১৯ সালে প্রথমবারের মতো প্রথম-শ্রেণীর ক্রিকেটে অংশ নেন। এরপর তিনি কেমব্রিজে চলে যান। ১৯২০ ও ১৯২১ সালে ব্লুজ লাভ করেন। কেমব্রিজের পর ডালউইচ কলেজে ক্রিকেট বিষয়ে শিক্ষকতা করেন। এরফলে ১৯২৪ থেকে ১৯৩৭ সময়কালে বিদ্যালয়ের ছুটির দিনগুলোয় কেন্ট কাউন্টি ক্রিকেট দলের পক্ষে খেলার সুযোগ পেতেন।
ঘরোয়া প্রথম-শ্রেণীর ক্রিকেটে ক্রমাগত সাফল্য লাভের প্রেক্ষিতে ১৯৩৩ সালে সফরকারী ওয়েস্ট ইন্ডিজের বিপক্ষে খেলার জন্য ৩৭ বছর বয়সে তাঁকে ইংল্যান্ড ক্রিকেট দলের সদস্য মনোনীত করা হয়। প্রথম ইনিংসে ৫/৩৭ ও দ্বিতীয় ইনিংসে ৬/৫৯ লাভ করেন। ফলশ্রুতিতে ওয়েস্ট ইন্ডিজ দল মাত্র দুইদিন ও দশ মিনিটেই ইনিংস ও ১৭ রানে পরাজিত হয়। কিন্তু ঐ টেস্টের পর তিনি আর কোন টেস্টে অংশ নেননি। একমাত্র এক টেস্টের বিস্ময়কারী হিসেবে সাত উইকেটের বেশি উইকেট পেয়েছেন।
কিন্তু ফিল্ডার ও ব্যাটসম্যানরূপে তিনি কম সফল ছিলেন। প্রথম-শ্রেণীর ক্রিকেটে সর্বমোট ৫৭৪ রান তোলেন অথচ উইকেট পেয়েছিলেন ৭১১টি। ম্যারিয়ট দুইবার বিদেশ সফর করেন। প্রথমবার ১৯২৪-২৫ মৌসুমে সম্মানীয় লিওনেল টেনিসন ও দ্বিতীয়বার ১৯৩৪-৩৫ মৌসুমে ডগলাস জারদিনের নেতৃত্বে এমসিসি দলের সাথে ভারত সফরে যান।
শশিভূষণ দাশগুপ্ত
শশিভূষণ দাশগুপ্ত (১৯১১-১৯৬৪) লেখক, অধ্যাপক, গবেষক, প্রাবন্ধিক, সমালোচক ও সাহিত্যিক।
শশিভূষণ দাশগুপ্ত ১৯১১ সালে বরিশাল জেলার চন্দ্রহার গ্রামে তাঁর জন্ম।
তিনি বরিশাল বি এম কলেজ থেকে আই.এ পাশ করেন। কলকাতা|কলকাতার স্কটিশ চার্চ কলেজ থেকে দর্শনশাস্ত্রে বি.এ (অনার্স)করেন এবং কলকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেনিতে এম.এ (১৯৩৫) ডিগ্রি লাভ করেন। ১৯৩৯ সালে তিনি এ বিশ্ববিদ্যালয় থেকে পিএইচডি ডিগ্রি অর্জন করেন।
তাঁর উল্লেখযোগ্য গবেষণামূলক বই হল-
শশিভূষণ দাশগুপ্ত গবেষণা, গ্রন্থ রচনা এবং সাহিত্যচর্চার জন্য ১৯৬১ সালে তিনি সাহিত্য 'আকাদমি পুরস্কার' (১৯৬১) লাভ করেন। ১৯৬৪ সালের ২১ জুলাই কলকাতায় তাঁর মৃত্যু হয়।
ব্যাডমিন্টন ওয়ার্ল্ড ফেডারেশন
ব্যাডমিন্টন ওয়ার্ল্ড ফেডারেশন বা ব্যাডমিন্টন বিশ্ব সংঘ হল ব্যাডমিন্টন ক্রীড়ার জন্য আন্তর্জাতিক পরিচালনা পরিষদ, যা আন্তর্জাতিক অলিম্পিক কমিটি (আইওসি) কর্তৃক স্বীকৃত। সংস্থাটি সংক্ষিপ্ত নাম বিডব্লিউএফ হিসাবে বেশি পরিচিত। এর সদরদপ্তর মালয়েশিয়ার কুয়ালালামপুরে অবস্থিত এবং এর বর্তমান সভাপতি পাউল এরিক হোয়ের লারসেন। বর্তমান সদস্য সংখ্যা হল ১৭৬টি জাতীয় সংস্থা।
ব্যাডমিন্টন ওয়ার্ল্ড ফেডারেশন ১৯৩৪ সালে আন্তর্জাতিক ব্যাডমিন্টন ফেডারেশন হিসাবে প্রতিষ্ঠিত হয়েছিল। এর প্রতিষ্ঠাকালীন সদস্য ছিল ৯টি রাষ্ট্র : কানাডা, ইংল্যান্ড, ডেনমার্ক, ফ্রান্স, আয়ারল্যান্ড, নেদারল্যান্ড, নিউজিল্যান্ড, স্কটল্যান্ড ও ওয়েলস। ১৯৮১ সালের ২৬ মে আন্তর্জাতিক ব্যাডমিন্টন ফেডারেশনের সাথে ১৯৭৮ সালে প্রতিষ্ঠিত ওয়ার্ল্ড ব্যাডমিন্টন ফেডারেশনকে একীভূত করা হয়।
২৪ সেপ্টেম্বর ২০০৬ সালে, স্পেনের মাদ্রিদে অনুষ্ঠিত এক অতিরিক্ত সাধারন সভায় ব্যাডমিন্টন ওয়ার্ল্ড ফেডারেশন (BWF) নামটি সর্বসম্মতিক্রমে গ্রহণের সিদ্ধান্ত হয়। প্রতিষ্ঠাকালীন সময় থেকে ২০০৫ পর্যন্ত এর সদরদপ্তর যুক্তরাজ্যের চেলতেনহামে ছিল কিন্তু ১ অক্টোবর ২০০৫ সালে তা কুয়ালালামপুরে স্থানান্তর করা হয়।
বিশ্বব্যাপী ব্যাডমিন্টন খেলার প্রসার ও উন্নয়নে বিডব্লিউএফ আঞ্চলিক সংস্থা সমূহের সাথে যৌথভাবে কাজ করে:
প্রথম সভাপতি জর্জ টমাস
বিডব্লিউএফ ছয়টি প্রধান আন্তর্জাতিক ব্যাডমিন্টন প্রতিযোগিতা ও একটি প্যারা-ব্যাডমিন্টন প্রতিবন্ধী ক্রীড়াবিদের জন্য আয়োজন করে:
Two events are no longer held regularly:
BWF also sanctions the open events into seven categories with different World Ranking points awarded, as order they are:
ক্যাপ্টেন আমেরিকা: সিভিল ওয়ার
ক্যাপ্টেন আমেরিকা: সিভিল ওয়ার () হচ্ছে ২০১৬ সালে মুক্তিপ্রাপ্ত মার্ভেল কমিকস চরিত্রের ক্যাপ্টেন আমেরিকা সমন্বিত একটি আমেরিকান অ্যাকশনধর্মী সুপারহিরো চলচ্চিত্র। এটি মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত হয়। চলচিত্রটি ২০১১ সালের দ্য অ্যাভেঞ্জার্স চলচ্চিত্রের সিক্যুয়াল এবং মার্ভেল সিনেমাটিক ইউনিভার্সের ত্রয়োদশতম চলচ্চিত্র। এর চিত্রনাট্য রচনা ও পরিচালনা করেছেন রুশো ব্রাদার্স।
চলচ্চিত্রটির প্রথম অংশে একটি দৃশ্যপট রয়েছে যেখানে দেখা যায় হিউম্যান রিসোর্স এর একজন মহিলা তার নিজের ছেলের মৃত্যুর জন্য দায়ী করছেন টনি স্টার্ক (এজ অব আল্ট্রনে সোকোভিয়ার যুদ্ধে জীবন হারিয়েছিল তার ছেলেটি)। সেই জন্যই এক প্রকারের পাপাচরণবোধ দেখা যায় টনির দৃষ্টিভঙ্গিতে। এছাড়াও তার আভ্যন্তরীণ যে একধরনের অপরাধবোধ সৃষ্টি হচ্ছে সেটা পূর্বের দুই চলচ্চিত্রেও (আয়রন ম্যান ৩ এবং ) উন্মোচন হয়েছিল। এবং তিনি মনে করেন যে তারা হয়তো মাঝে মধ্যে আইনের আদর্শের বাইরে চলে যাচ্ছে। এইজন্য অ্যাভেঞ্জার্সদের নিয়মের মধ্যে আসা প্রয়োজন। এর জন্যে তিনি চুক্তির সমর্থনে। আর ইউ.এন চাচ্ছে অবশিষ্ট এবং তার সঙ্গীদের গ্রেফতার করার জন্য এবং তিনি সেটিই করবেন।
এদিকে ক্যাপ্টেন আমেরিকা চুক্তির সম্পূর্ণ বিপক্ষে। ওয়ান্ডাকে বলা তার সেই বার্তা থেকেই অনেককিছু সমাধান হয়ে যায় ব্যপারটি। “আমাদের পেশা হল মানুষের প্রান বাঁচানো। কিন্তু সবসময় সকলকে বাঁচানো সাধ্যগত হয়না”। এবং ক্যাপ্টেন আমেরিকার অনুযায়ী “চুক্তিতে স্বাক্ষর করা উদ্দেশ্য হচ্ছে ইউ.এন'দের কাছে আমাদের ক্ষমতা আত্মসমর্পণ করা। হয়তো ক্যাপ্টেনের দলকে এমন কোথায় যেতে বলবে যেখানে আমাদের যাওয়া সঠিক হবে না অথবা আমাদের এমন কোনো জায়গায় যাওয়া প্রয়োজন সেখানে তারা আমাদের যেতে দিতে চাইবেনা।” তাই ক্যাপ্টেন আমেরিকার মতে তারা হয়তো নির্ভুল নয় কিন্তু তাদের জন্য মুক্তভাবেই থাকাটাই সবচেইয়ে বেশি বিপদমুক্ত। পরবর্তীতে ভিয়েনার ইউ.এন কনফারেন্সে যেই বোমা বিস্ফোরণ হয়েছিল তার জন্যে দায়ী মনে করা অবশিষ্ট বার্নসকে যখন গ্রেফাতারের নির্দেশ দেয়া হয় তখন বাকি নিজেও প্রথমে তার বিরুদ্ধে ছিলেন না, বরং তিনি নিজেই গিয়েছিল বাকিকে গ্রেফতার করতে। সে মনে করেন যে বাকিকে গ্রেফতারের জন্য তিনিই একমাত্র উপযুক্ত ব্যক্তি।
সোকোভিয়া চুক্তি নিয়ে বোধহয় তাদের বিরোধিতা চলতে থাকতো, অথবা বিতর্কের এক সময় রজার্স অবসরের সিদ্ধান্ত নিবে কিংবা হয়তো এক পর্যায়ে চুক্তিতে স্বাক্ষর করতে রাজি হতো। অবশ্য বাকিকে গ্রেফতার করার পরে যখন ডঃ থিও ব্রোসার্ডের রুপে হেলমুট জিমো বাকির উইন্টার সৈনিক প্রক্রিয়া সক্রিয় করে তাকে উন্মুক্ত করে দেয়। বাকি পালিয়ে যেতে চেষ্টা করে। তখন এক সময় মারামারির হয়, মারামারির একপর্যায়ে ক্যাপ্টেন বাকিকে ঐখান থেকে অজ্ঞাত এক জায়গাযতে নিয়ে যায়। সেখানে বাকি ক্যাপ্টেনকে বলে যে সে ক্যাপকে চিনতে পেরেছে এবং তার মত আরো পাঁচজন উইন্টার সৈনিক রয়েছে আর জিমো তাদের অবস্থান জানতে পারায় এতোকিছু করেছে। ঠিক সময়ে বাঁধা না দিলে জিমো তাদেরকে সক্রিয় করে দিবে এবং যার পরিণতি হবে খুব ভয়ংকর। ক্যাপ্টেন প্রথমে টনিকে ডাকার কথা ভাবলে চুক্তির কারনে টনি কতটুকূ সাহায্য করতে সক্ষম হবে এই চিন্তা করে তিনি আর টনিকে কিছু বলেননি। তারপর ফ্যালকনের সাহায্যে একটি দল গঠন করে জিমোকে আটকানোর জন্যে।
বাকি যখন স্বীকার করেন যে তিনি আর কখনো খুনাখুনি করবেনা, জিমোর পরিকল্পনা বিস্তারিত খুলে বলায় ক্যাপ্টেন তাকে বিশ্বাস করে এবং বুঝতে পারে জিমো তাকে আবারো ব্রেইনওয়াস করানোতে এই পরিনাম ঘটেছে। তাই জিমোর পরিকল্পনা তুলে ধরতে এবং ভিয়েনার বিস্ফোরণের বিষয়বস্তু বাকির সত্যতা প্রমাণ করতে ক্যাপ্টেন বাকিকে সাহায্য করতে শুরু করে।
পতিসর রবীন্দ্র কাছারি বাড়ি ও তৎসংলগ্ন কীর্তিসমূহ
পতিসর রবীন্দ্র কাচারী বাড়িটি নওগাঁ জেলার আত্রাই উপজেলায় অবস্থিত বাংলাদেশের অন্যতম একটি সংরক্ষিত পুরাকীর্তি ও বিশ্বকবি রবীন্দ্রনাথ ঠাকুরের স্মৃতি বিজড়িত স্থান। এটি উপজেলার পতিসর নামক গ্রামে নাগর নদীর তীরে অবস্থিত।
রবীন্দ্রনাথ ঠাকুরের পিতামহ ও জোড়াসাঁকোর ঠাকুর পরিবারের অন্যতম সদস্য দ্বারকানাথ ঠাকুর এ অঞ্চলের জমিদারি ১৮৩০ সালে কেনার পর ১৮৯১ সালে রবীন্দ্রনাথ জমিদারি দেখাশোনার জন্য এ অঞ্চলে আসেন। এই কাচারীতে অবস্থানকালে রবীন্দ্রনাথ ঠাকুর বেশ কিছু কাব্য, গল্প ও প্রবন্ধ রচনা করেন। এই স্থানটির চারপাশেই রবি ঠাকুরের পরিবার কর্তৃক স্থাপিত বেশ কিছু স্থাপনা রয়েছে। এর মধ্যে উল্লেখযোগ্য হল, একটি বিদ্যালয(কালীগ্রাম রথীন্দ্রনাথ ইন্সটিটিউশন), দাতব্য হাসপাতাল ও পুরাতন একটি কৃষি ব্যাংক যা ১৯০৫ সালে স্থাপিত হয়েছিল। এছাড়াও গড়ে তুলেছিলেন মৃৎশিল্প।
রবীন্দ্রনাথ ঠাকুর নোবেল প্রাপ্তির পর সর্বশেষ ১৯৩৭ সালে পতিসরে আসেন। বর্তমানে এখানে, রবীন্দ্রনাথের জন্মদিন ও মৃত্যুবার্ষিকীতে বিভিন্ন অনুষ্ঠানের আয়োজন করা হয়।
পতিসরের স্থাপনাগুলো দেখতে অনেকটাই শিলাইদহ ও শাহজাদপুরের একই পরিবার কর্তৃক স্থাপিত স্থাপনাসমূহের মতোই। এখানে একটি দো-তলা কুঠিবাড়ি রয়েছে। এছাড়াও কুঠিবাড়ি ঘিরে বেশ কিছু ভবন রয়েছে যেগুলোর ধ্বংসাবশেষ দেখতে পাওয়া যায়। কাচারী বাড়ির পাশেই রয়েছে একটি পুকুর। পূর্বে পুকুরটি বেশ বড় থাকলেও কালক্রমে এটির মাটি ভরাট হয়ে গিয়েছে।
মূল ভবনের সামনেই রয়েছে রবীন্দ্রনাথ ঠাকুরের একটি আবক্ষ মূর্তি। এছাড়াও ভবনে প্রবেশের জন্য রয়েছে নান্দনিক একটি প্রবেশপথ।
এম তাহের এ সাইফ
এম তাহের এ সাইফ একজন বাংলাদেশী প্রকৌশলী এবং ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক।
অধ্যাপক সাইফ চট্টগ্রামের সেন্ট প্লাসিডস স্কুল থেকে থেকে মাধ্যমিক পাস করেন। ঢাকা কলেজ থেকে উচ্চমাধ্যমিকে ঢাকা বোর্ডে চতুর্থ স্থান অধিকার করেন। বাংলাদেশ প্রকৌশল বিশ্ববিদ্যালয় থেকে পুরকৌশলে ১৯৮৪ সালে বিএসসি ডিগ্রি অর্জন করেন। তিনি ওয়াশিংটন স্টেট বিশ্ববিদ্যালয় থেকে পুরকৌশলে ১৯৮৭ সালে এমএসসি ডিগ্রি অর্জন করেন। তিনি কর্নেল ইউনিভার্সিটি থেকে ১৯৯৩ সালে তাত্তিক ও ফলিত বলবিদ্যায় পিএইচডি ডিগ্রি অর্জন করেন।
অধ্যাপক সাইফ ১৯৮৪ সালে বাংলাদেশ প্রকৌশল বিশ্ববিদ্যালয় এ প্রভাষক হিসেবে যোগদান করেন। তিনি ১৯৯৩ থেকে ১৯৯৬ সাল পর্যন্ত কর্নেল ইউনিভার্সিটিতে পোস্ট-ডক্টরাল অ্যাসোসিয়েট হিসেবে কর্মরত ছিলেন। ১৯৯৬ থেকে ১৯৯৭ সাল পর্যন্ত কর্নেল ইউনিভার্সিটির ন্যাশনাল ন্যানোফ্যাব্রিকেশন ফ্যাসিলিটিতে রিসার্চ অ্যাসসিয়েট হিসেবে কর্মরত ছিলেন। তিনি ১৯৯৭ সালের জুন থেকে ২০০৩ সালের অগাস্ট পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর মেকানিকাল অ্যান্ড ইন্ডাস্ট্রিয়াল ইঞ্জিনিয়ারিং এর সহকারী অধ্যাপক হিসেবে কর্মরত ছিলেন। ২০০৩ সালের অগাস্টে সহযোগী অধ্যাপক পদে উন্নীত হন। ২০০৬ সালের অগাস্টে মেকানিকাল সায়েন্স অ্যান্ড ইঞ্জিনিয়ারিং এর অধ্যাপক পদে উন্নীত হন। অধ্যাপক সাইফের ১০০টি জার্নাল প্রকাশনা, ১৮৩টি কনফারেন্স প্রকশনা ৪টি বইয়ের অধ্যায় রয়েছে। তার ৮টি মার্কিন প্যাটেন্ট রয়েছে। তিনি ১০টি পিএইচডি অভিসন্দর্ভ তত্ত্বাবধান করেছেন। তিনি Proceedings of the National Academy of Sciences, Nature Materials, Nature Communications, Biophysical Journal, International Journal of Solids and Structures, Journal of Micro-Electro-Mechanical Systems, Journal of Engineering Materials, Journal of Materials Research, Review of Scientific Instruments, Journal of Thin Solid Films, Journal of Fluid Mechanics, Journal of Applied Mechanics, Journal of the Mechanics and Physics of Solids এর রিভিউয়ার।
অপরূপা (চলচ্চিত্র)
অপরূপা হল ১৯৮২ সালের ১৬ এপ্রিল তারিখে মুক্তিপ্রাপ্ত একটি অসমীয়া চলচ্চিত্র। রাষ্ট্রীয় চলচ্চিত্র বিকাশ নিগমের প্রযোজনা করা এইটি প্রথম অসমীয়া চলচ্চিত্র হোয়ার সাথে জাহ্নু বরুয়া পরিচালনা করা এইটিই প্রথম চলচ্চিত্র। চলচ্চিত্রটি হিন্দী ভাষাতে "অপেক্ষা" নামে মুক্তি দেওয়া হয়। ১৯৮৩ সালে চলচ্চিত্রটি আঞ্চলিক ভাষার শ্রেষ্ঠ চলচ্চিত্রের রাষ্ট্রীয় চলচ্চিত্র পুরস্কার (রজত কমল) লাভ করে।চলচ্চিত্রটির সংগীত পরিচালনা করেন ভূপেন হাজারিকা।
আইদেউ
আইদেউ () ২০০৭ সালেত মুক্তিপ্রাপ্ত, অরূপ মান্নার দ্বারা পরিচালিত প্রথম অসমীয়া চলচ্চিত্র "জয়মতী"র নামভূমিকায় অভিনয় করা আইদেউ সন্দিকৈর জীবনী-ভিত্তিক চলচিত্র। ছবিটিতে আইদেউ সন্দিকৈ এর নিজের দৃশ্যও সম্বলিত হয়েছে। অবশ্য ছবিটি মুক্তির আগেই তাঁর মৃত্যু হয়।
ছবিটিতে'৫৪-তম রাষ্ট্রীয় চলচ্চিত্র পুরস্কারের 'শ্রেষ্ঠ অসমীয়া ছবি'র সম্মান লাভ করেনআইদেউর নির্মাণের কাজ আরম্ভ হয় ২০০২ সালে ও মুক্তি দেওয়া হয় ২০০৭ সালে । ছবিটির কাহিনী ও চিত্রনাট্য লেখা হয়েছিল আইদেউ সন্দিকৈর সাথে অরূপ মান্নার কথোপকথনের সময়। নগাঁওর ত্রিনয়ন মিডিয়া ফাউণ্ডেশনের বেনারে ছবিটি নির্মাণ করা হয়।
ছবিটি মুম্বাই আন্তরাষ্ট্রীয় চলচ্চিত্র উৎসবত মুক্তি দেওয়া হয় ২০০৭ সালের ৮ ফেব্রুয়ারী তারিখে। পুনা আন্তরাষ্ট্রীয় চলচ্চিত্র উৎসব, দিল্লী হেবিটেট চলচ্চিত্র উৎসয় ও মিউনিখ আন্তরাষ্ট্রীয় চলচ্চিত্র উৎসবে ছবিটি প্রদর্শন করা হয়। ব্রাজিলে অনুষ্ঠিত সাউ-পাউলো চলচ্চিত্র উৎসবে ছবিটি ""দ্যা নিউ ফিল্ম কার্স"" প্রতিযোগিতা শাখাতে প্রদর্শিত হয়।
ছবিটি ৫৪-তম রাষ্ট্রীয় চলচ্চিত্র পুরস্কারের শ্রেষ্ঠ অসমীয়া ছবির সম্মান লাভ করে। রাজ্যিক চলচ্চিত্র উৎসবে, ছবিটি শ্রেষ্ঠ ছবি, শ্রেষ্ঠ পরিচালক, শ্রেষ্ঠ মহিলা অভিনেতা ও রূপসজ্জার পুরষ্কার লাভ করে।
আবর্তন (চলচ্চিত্র)
আয়র্তন () ১৯৯৩ সালেত মুক্তিপ্রাপ্ত ডঃ ভবেন্দ্র নাথ শইকীয়ার ষষ্ঠ অসমীয়া চলচ্চিত্র। ডঃ শইকীয়া এই ছবিটির একাধারে পরিচালক, প্রযোজক, চিত্রনাট্য ও সংলাপ লেখক ছিলেন। এই ছবিটির একটি বিশেষ বৈশিষ্ট্য এই যে, পরিচালকর অন্যান্য ছবির মতো এর কাহিনীভাগ কোনো ছোটগল্প বা উপন্যাসর থেকে নেওয়া ছিল না। প্রথমবারের জন্য তিনি ভ্রাম্যমাণ থিয়েটার আধারিত একটি মৌলিক কাহিনী নিয়ে এই ছবিটি নির্মাণ করেছিলেন। ছবিটির আবহ সঙ্গীতে ভ্রাম্যমান থিয়েটারের সঙ্গীতশৈলী ব্যবহৃত হয়েছিল। ১৬ মিলিমিটারে নির্মিত এইটি একটি রঙীন ছবি ছিল।
১৯৮২ সালের থেকে ডঃ ভবেন্দ্র নাথ শইকীয়া ভ্রাম্যমাণ থিয়েটারের সাথে জড়িত হয়ে ছিল। ভ্রাম্যমাণ থিয়েটারর অভিনেতা-অভিনেত্রী, কলা-কুশলীসকলের জীবন তিনি বহু কাছে থেকে প্রত্যক্ষ করেছিলেন। এই অভিজ্ঞতা তাঁর আবর্তনর কাহিন বুনন করেছিলেন।
আরোহী (চলচ্চিত্র)
আরোহী () হয়েছে ২০১৫ সালের ১৬ জানুয়ারি মুক্তি লাভ করা একটি অসমীয়া চলচ্চিত্র। অর্কিড এন্টারপ্রাইজের বেনারে মামণি খাখলারী প্রযোজনা করা এই চলচ্চিত্রটির পরিচালনা অরূপ মান্নার। চলচ্চিত্রটির মুখ্য চরিত্রে অভিনয় করেন শিশুশিল্পী শ্ববনম বরগয়ারী, রাগ ঐনিতম ও সালে্দনা শর্মা। সংগীত পরিচালনা মানস হাজারিকার৷
আরোহীর সংগীত পরিচালনা মানস হাজারিকার। শীর্ষ গানটিতে কণ্ঠদান করেন অভিনন্দা মান্না ও রবছন বরুয়া।
শ্রীপর রামনগর দাখিল মাদ্রাসা
শ্রীপুর  রামনগর দাখিল মাদ্রাসা বাগমারা উপজেলার বাসুপাড়া ইউনিয়নের একটি শিক্ষা প্রতিষ্ঠান।
শ্রীপুর রামনগর দাখিল মাদ্রাসাএটি ১৯৮০ সালে যাত্রা শুরু করে। এর ভবনটি তৈরি হয় ১৯৯৯ সালে। এখানে ইবতেদিয়া ও দাখিল বর্তমানে চালু আছে। বছর কয়েক আগে আলিম চালু করা হয়েছিল কিন্তু বেতন না হওয়া পুনরায় দাখিল মাদ্রাসা হিসেবে নামকরণ করা হয়েছে।
মরহুম বেশারতুল্লাহ সরদার এটা যাত্রা শুরু ও সরকারি বেতনের জন্য প্রধান কাজ করেন। তিনি এটা ছাড়াও শ্রীপুর রামনগর ডিগ্রী কলেজ, শ্রীপুর রামনগর বিএম কারিগরি কলেজ ও শ্রীপুর রামনগর বালিকা উচ্চ বিদ্যালয় প্রতিষ্ঠা করেন। তিনি বাগমারা বাসুপাড়া ইউনিয়ন পরিষদের সাবেক চেয়ারম্যান ছিলন।
মরহুম বেশারতুল্লাহ সরদার সর্বপ্রথম বাঁশের ধাঁরা দিয়ে মাদ্রাসার শিক্ষা কার্যক্রম শুরু করেন। তারপর যখন বেতন হলো প্রতিষ্ঠানটির তখন ধীরে ধীরে এটি ভবনের জন্য সরকার থেকে অনুমোদন পায়।
বাগমারা উপজেলার বাসুপাড়া ইউনিয়নের সাঁইপাড়া গ্রামে শ্রীপুর রামনগর একটি পাড়া হিসেবে অবস্থিত। কিন্তু এই পাড়ায় মোট চারটি প্রতিষ্ঠান আছে তার মধ্যে শ্রীপুর রামনগর দাখিল মাদ্রাসা উন্নতম।
ক্লাস কার্যক্রম পরিচালনা করতে মোট ১১ টি কক্ষ আছে। একটি কম্পিউটার ল্যাব আছে। মোট তিনটি ছোট বড় ভবন আছে।
উপজেলা তথ্য বাতায়ন
টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২ এপ্রিল, ২০১৭ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারের সংখ্যা তেত্রিশজন। অস্ট্রেলীয় বোলারদের মধ্যে সর্বশেষ এ অর্জনের দাবীদার হচ্ছেন জোশ হজলউড।
মৈত্রেয়ী দেবী
মৈত্রেয়ী দেবী (১ সেপ্টেম্বর, ১৯১৪ - ৪ ফেব্রুয়ারি, ১৯৯০) ছিলেন একজন বাঙালি কবি, লেখক ও ঔপন্যাসিক। তার বিখ্যাত আত্মজীবনীমূলক উপন্যাস "ন হন্যতে" তাকে বিশেষ খ্যাতি এনে দেয়। এই উপন্যাসের জন্য তিনি ১৯৭৬ সালে সাহিত্য অকাদেমি পুরস্কার লাভ করেন। সাহিত্য ছাড়াও সমাজসেবায় অনন্য অবদান রেখেছেন। ১৯৭৭ সালে তিনি ভারতের সর্বোচ্চ সম্মাননা পদ্মশ্রী পুরস্কারে ভূষিত হন।
মৈত্রেয়ী ১৯১৪ সালের ১ সেপ্টেম্বর তার বাবার কর্মস্থল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামে জন্মগ্রহণ করেন। তার বাবার নাম সুরেন্দ্রনাথ দাশগুপ্ত ও মায়ের নাম হিমানী মাধুরী রায়। তার বাবা ছিলেন একজন দার্শনিক ও প্রাবন্ধিক। তার শৈশব কাটে বাবার বাড়ি বরিশাল জেলার আগৈলঝারার গৈলা গ্রামে। ১৯৩৬ সালে তিনি কলকাতা বিশ্ববিদ্যালয়ের যোগমায়া দেবী কলেজ থেকে দর্শনে স্নাতক ডিগ্রী লাভ করেন।
১৯৩৪ সালে তিনি ড. মনোমোহন সেনের সাথে বিবাহবন্ধনে আবদ্ধ হন। মনোমোহন সেন ছিলেন একজন বিশিষ্ট বিজ্ঞানী। তিনি মংপুতে সিনকোনা ফ্যাক্টরির ম্যানেজার ছিলেন ও ম্যালেরিয়া প্রতিরোধী ভেষজ সিনকোনা চাষ নিয়ে গবেষণা করেন। মৈত্রেয়ী দেবী রবীন্দ্রনাথ ঠাকুরের স্নেহভাজন হওয়ায় তারা মংপুতে থাকাকালীন রবীন্দ্রনাথ মৈত্রেয়ীর আমন্ত্রণে ১৯৩৮ সাল থেকে ১৯৪০ সালে চারবার সেখানে উপস্থিত হয়েছিলেন।
তার সাহিত্যজীবন শুরু ষোল বছর বয়সে। তার প্রথম কাব্যগ্রন্থ "উদিত" ১৯৩০ সালে প্রকাশিত হয়। এই বইয়ের ভূমিকা লিখেছিলেন কবিগুরু রবীন্দ্রনাথ ঠাকুর। তার দ্বিতীয় কাব্যগ্রন্থ "চিত্তছায়া"। ১৯৪২ সালে রবীন্দ্রনাথের মংপুতে কাঠানো দিনগুলোর স্মৃতি ও তার সাথে আলাপচারিতা নিয়ে লিখেন স্মৃতিকথা "মংপুতে রবীন্দ্রনাথ"। বইটি "টেগোর বাই ফায়ারসাইড" নামে ইংরেজিতে অনূদিত হয়। রবীন্দ্র বিষয়ক তার অন্যান্য বইগুলো হল "স্বর্গের কাছাকাছি", "কবি সার্বভৌম", "রবীন্দ্রনাথ গৃহে ও বিশ্বে", "রবীন্দ্রনাথ : দি ম্যান বিহাইন্ড হিজ পোয়েট্রি"। তাঁর আত্মজীবনীমূলক উপন্যাস "ন হন্যতে" পাঠক মহলে তাকে খ্যাতির শীর্ষে নিয়ে আসে।১৯৭৫ সালে ভারতীয় লেখিকা সংঘ "ন হন্যতে" ( ইংরেজি, It Does Not Die: A Romance) উপন্যাসের জন্য তাঁকে সম্মানসূচক পদক দেয়। 'ন হন্যতে' মানে 'যাকে বিনাশ করা যায় না'। এই বইতে তিনি তাঁর দৃষ্টিভঙ্গি, জীবন বোধ, ইংরেজ শাসনামলে ভারতের সমাজ ব্যবস্থা এবং জীবনযাপনের চিত্র তুলে ধরেন। এই বইটির জন্য তিনি ১৯৭৬ সালে সাহিত্য অকাদেমি পুরস্কার লাভ করেন। বইটি ইংরেজি ভাষায় "ইট ডাজ নট ডাই" নামে অনূদিত ও প্রকাশিত হয়।
১৯৬১ সালে রবীন্দ্র শতবার্ষিকীতে আমন্ত্রিত হয়ে তিনি বুলগেরিয়া, হাংগেরী ও সোভিয়েত ইউনিয়ন যান৷ সোভিয়েট ইউনিয়ন তাঁকে রবীন্দ্র শতবার্ষিকী পদকে ভূষিত করে। মৈত্রেয়ী দেবী সোভিয়েট ইউনিয়ন, ইউরোপ ও আমেরিকাতে রবীন্দ্রনাথের ওপরে ও শান্তির সমস্যা বিষয়ক বহু ভাষণ দেন। তিনি ১৯৬৪ সালে সাম্প্রদায়িক দাঙ্গা চলাকালীন 'কাউন্সিল ফর প্রমোশন অব কমিউনাল হারমনি' সংস্থা স্থাপন করেন। তিনি ১৯৭১ সালের বাংলাদেশে মুক্তিযুদ্ধ চলাকালীন ভারতে বাংলাদেশের পক্ষে সমর্থন জানিয়ে বিভিন্ন স্থানে বক্তৃতা দিয়েছিলেন। এছাড়া এই সময়ে তিনি কলকাতা থেকে ২৪ মাইল দূরে বাদু নামক গ্রামে একটি ৯ বিঘা জমি জুড়ে কৃষি, মীন পালন, মৌ পালন, গো পালন, হাঁস কুকুর পালনের সাথে শরনার্থী শিবিরের অনাথ শিশুদের জন্য 'খেলাঘর' নামে একটি সংস্থা প্রতিষ্ঠা করেছিলেন। তার মৃত্যুর পূর্ব পর্যন্ত তিনি এই সংস্থার দেখাশুনা করেন।
তিনি ১৯৯০ সালের ৪ ফেব্রুয়ারি ভারতের কলকাতায় মৃত্যুবরণ করেন।
কাব্যগ্রন্থ
উপন্যাস
গল্পগ্রন্থ
ভ্রমণকাহিনী
রবীন্দ্র বিষয়ক
মুসলিম মহল্লা
মুসলিম মহল্লা ( "হারাত আল-মুসলিমিন"; "হা-রুভাহ হা-মুসলেমি") দেয়ালঘেরা প্রাচীন জেরুজালেমের চারটি মহল্লার অন্যতম। এর আয়তম ৩১ হেক্টর (৭৬ একর)। এই মহল্লা পুরনো শহরের উত্তর পূর্বে অবস্থিত। চারটি মহল্লার মধ্যে এটি সর্ববৃহৎ ও সবচেয়ে বেশি জনবহুল। এটি পূর্বে সিংহ ফটক থেকে নিয়ে দক্ষিণে হারাম আল শরিফের উত্তর দেয়াল থেকে পশ্চিমে দামেস্ক ফটক-পশ্চিম দেয়াল পথ বিস্তৃত।
মুসলিম মহল্লার জনসংখ্যা ২২,০০০।
১৯২৯ সালের দাঙ্গার পূর্ব পর্যন্ত মুসলিম মহল্লায় মুসলিম, ইহুদি ও খ্রিষ্টানদের মিশ্র বসতি ছিল। ইয়েশিভাত আতেরেত ইয়রুশালায়িম এখানকার সবচেয়ে বড় ইয়েশিভা
২০০৭ সালে ইসরায়েলি সরকার এখানে একটি উন্নয়ন পরিকল্পনায় অর্থায়ন শুরু করে। এর আওতায় ১৯৬৭ সালের পর সর্বপ্রথম মুসলিম মহল্লায় ইহুদি গড়ে তোলা শুরু হয়। এতে ২০টি এপার্টমেন্ট ও একটি সিনাগগ গড়ে তোলার পরিকল্পনা রয়েছে।
অপরাজেয় (চলচ্চিত্র)
অপরাজেয় ১৯৭০ সালের ৬ মে মুক্তিপ্রাপ্ত সমান্তরাল ধারা বা কলাত্মক ধারার প্রভাবপুষ্ট প্রথম অসমীয়া চলচ্চিত্র। ফণী তালুকদারের 'মোরে মলুয়া' শীর্ষক নাটকটির আধারে অতুল বরদনিয়ের চিত্রনাট্য রচনা করা ছবিটি 'চতুরঙ্গ' নামে চারিজন পরিচালক পরিচালনা করেছিলেন। পরিচালকরা ছিলেন- ফণী তালুকদার, অতুল বরদনিয়ে, গৌর বর্মন ও মুনীন বায়ন। সঙ্গীত পরিচালনা করেছিলেন সলিল চৌধুরী। নায়িকা ছিল বাংলা ও হিন্দী ছবির প্রখ্যাত অভিনেত্রী রাখী। তিনি এখানে একজন পূর্ববঙ্গীয় বাঙালী মেয়ের ভূমিকায় অভিনয় করেন। নায়কের ভূমিকায় ছিলেন নবাগত প্রশান্ত হাজারিকা। অন্য একটি মুখ্য চরিত্রে অভিনয় করেন থেকেগধর চলিহা। সত্রনগরী বরপেটার পটভূমিতে রচিত কাহিনীটির কেন্দ্রীয় বিষয় হ'ল, একজন পূর্ববঙ্গীয় মেয়ে ও একজন বরপেটীয়া ডেকার প্রেম ও বিভিন্ন সংস্কারে ভরা সমাজের বাধা-বিপত্তি দূর করে লক্ষ্যস্থানে উপনীত হওয়ার প্রয়াস। কাহিনীর বিকাশে নাওখেলা গুরুত্বপূর্ণ ভূমিকা নিয়েছে।
অপরাজেয়র বহির্দৃশ্য গ্রহণ বরপেটা সত্র, মানাহ, উজনী অসমের চা বাগিচা, উত্তর গুয়াহাটীর ওপরের গ্রামে করা হয়েছিল। ছবিটিতে ছিল বরপেটার বিখ্যাত নাওখেলাএর দৃশ্য ও বলিউডের নৃত্যপটিয়সী লক্ষীছায়ার একটি নৃত্য। এই নৃত্যটির দৃশ্যগ্রহণ তথা রাখীর ঠোঁট মেলানো ও লতা মঙ্গেশকারের গাওয়া গানের বাণীবদ্ধন মুম্বাইএর স্টুডিওতে করা হয়েছিল।